Frankofoniya (tashkilot)
Frankofoniya (fransuzcha: l’Organisation internationale de la Francophonie (OIF) — fransuzzabon mamlakatlarning xalqaro tashkiloti (OIF). Unga 54 ta a’zo, shtatlar va hukumat vakillarini ifodalovchi 7 ta gruhiy a’zo va 27 ta kuzatuvchi-a’zolardan iborat. XFT (Xalqaro frankofoniya tashkiloti) oʻzining 88 ta davlat va hukumatiga toʻrtta asosiy maqsadga yoʻnaltirilgan xalqaro siyosat va koʻp tomonlama hamkorlik faoliyatini ishlab chiqish yoki mustahkamlashda yordam beradi: Fransuz tilini targʻib qilish, koʻp tillilik va madaniy xilma-xillikni qoʻllab-quvvatlash. Tinchlik, demokratiya va inson huquqlarini qoʻllab-quvvatlash.  Ta’lim, oliy ta’lim, ilmiy tadqiqotlar va malakaviy kadrlarni tayyorlashni qoʻllab-quvvatlash. Barqaror rivojlanish manfaati uchun iqtisodiy hamkorlikni rivojlantirish. OIF ning barcha tadbirlarida  yoshlar va ayollar, shuningdek, raqamli texnologiyalarga alohida e’tibor qaratiladi   OIF Frankofoniya Parlament Assambleyasi (APF) fransuzzabon tashkiloti va toʻrtta operator: fransuzzabon mamlakatlar universiteti agentligi (AUF), xalqaro fransuzzabon TV5Monde telekompaniyasi, Frankofoniya hokimlarining xalqaro assosiasiyasi (AIMF) va Sengor Aleksandriya universiteti bilan koʻp tomonlama hamkorlikni amalga oshiradi. Tashkilot tarkibiga qoʻshilishning asosiy mezoni ma’lum bir davlat aholisining fransuz tilini mukammal bilish darajasi emas (garchi bu ma’qullansa ham), balki Fransiya bilan oʻn yillab va hatto asrlar mobaynida rivojlangan madaniy aloqalarning mavjudligi deb qaraladi. Masalan, Armaniston bu tashkilotga a’zo, Ukraina va Boltiqboʻyi davlatlari esa kuzatuvchi hisoblanadi. Fransiya va Rossiya Trianon shartnomasi orqali fuqarolik jamiyatlari oʻrtasidagi oʻzaro aloqalarni mustahkamlaydi. Frankofoniya zamonaviy koʻrinishi 1970-yildan beri mavjud. Tashkilotning shiori fransuz tilida (fr. «égalité, complémentarité, solidarité») “Tenglik, yaxlitlik, hamjihatlik” ma’nolarini anglatadi.